****

**Konje ya Libota mpe ya Bokolongono oyo Bafutaka (PFML) Mituna oyo Bato Batunaka Mingi (FAQ) mpo na basali**

**Likebisi:** Molongo ya mituna oyo (FAQ) ebongisami mpo na kosalisa bapatron mpe basali basosola malamu lotomo mpe mikumba na bango mpe mpo na basalela malamu Mobeko ya Maine Etali Konje ya Libota mpe ya Bokolongono oyo Bafutaka. Mokanda oyo ezali kopesa malako kasi ezali kokamata esika ya mibeko to mibeko ya programme te. Makambo oyo ezali na buku oyo ekoki kobongwana. Kende na <https://www.maine.gov/paidleave/> mpo na koyeba makambo ya sika.

**Mituna ya ndenge na ndenge:**

1. **Nazali na nse na yango?**

Pene na bato nyonso oyo bazali kosala na Maine bazali na nse ya Mobeko ya Maine Etali Konje ya Libota mpe ya Bokolongono oyo Bafutaka.

**Longola kaka makambo oyo elandi:**

* Soki ozali mosali ya boyangeli ya federal, ozali na nse na yango te.
* Soki ozali mosali ya boyangeli ya ekolo (gouvernement tribal), ozali na nse na yango te, longola bobele soki boyangeli ya ekolo eponaki kokota na ebongiseli yango.
* Soki ozali na boloko, ozali na nse na yango te.
* Soki mosala na yo na Maine ezali kaka na kati ya ebongiseli ya koyekola mosala, ozali na nse na yango te.
* Soki ozali kosala mosala na yo moko, okozala na nse na yango, kaka soki oponi kokota na ebongiseli.

Longola makambo oyo, ozali na ndingisa ya kozwa konje ya mosala oyo bafutaka, mpo na bantina ya sikisiki, soki lifuti na yo ekokisi oyo esengami.

**2. Ebongiseli yango ekobanda ntango nini?**

Makabo ya baprime ebandaki na mokolo ya 1er janvier 2025, mpe matomba ekobanda na mokolo ya 1er mai 2026.

**3. Lifuti na ngai esengeli ekokisa nini mpo ete nazwa matomba?**

Soki bafuti yo lifuti oyo bato bazwaka mingimingi na etuka na mposo moko mbala 6 (SAWW) na mwa ntango, okokokisa oyo esengeli mpo na ebongiseli oyo. Ministère ya misala ya Maine nde eyebisaka mbula na mbula, lifuti yango (SAWW) ezali boni, na kotalaka lifuti bafutaka bato na etuka mobimba. Ntango ya kozwa lifuti yango mbala 6, ezali eleko na yo ya ebandeli: batrimestre minei ya liboso kati na batrimestre mitano ya nsuka ya manaka oyo esilaki kokokisama liboso ete konje na yo ebanda.

**Na ndakisa:**soki osengeli kokende konje kobanda mokolo ya 1er Aout 2026, eleko na yo ya ebandeli ekozala mokolo ya 1er Avril 2025 kino mokolo ya 31 Mars 2026. Soki na ntango wana ozwaki soki moke mbala motoba lifuti ya SAWW, okoki kondimama mpo na kozwa matomba ya konje yango na sanza ya Aout 2026. Na 2024, lifuta ya SAWW ezalaki $1 144, kasi ezali kobongwana mbula na mbula, mpe tokoki koloba te soki ekozala boni na bambula oyo ezali koya.

Patron na yo (to bapatron na yo, soki ozali kosala na kompanyi koleka moko) akoyebisa biso lifuti nini ozwaki na trimestre moko na moko, mpo ete tozala na yango na kati ya dossier. Tokoyeba soki lifuti na yo ekokisi oyo esengami, ntango okosenga konje oyo bafutaka.

**4. Mpo na bantina nini nakoki kozwa konje?**

Maine PFML ezali kofuta konje mpo na bantina oyo:

* **Konje ya libota** - Mpo na kobatela mwana abotami sika (mbotama, bozwi mwana, kotya mwana na esika mosusu), mpo na kobatela moto moko ya libota oyo azali na kolongono ya nzoto ya mabe mpenza.
* **Konje ya bokolongono** – Mpo na kosalisa bokono na yo moko, oyo ezali kopekisa yo osala
* **Konje ya libateli** – Mpo na komibatela, to mpo na kosunga moto ya libota azala na libateli nsima basali ye mabe
* **Konje na ntina ya mosala ya kisoda ya moto ya libota** – Mpo na kotalela makambo mosusu oyo etali mosala ya soda ya moto moko ya libota

**5. Nakoki kozwa konje ntango boni?**

Maine PFML epesi nzela ya kozwa konje ya mposo 12 na mbula ya matomba. Mbula ya matomba ezali eleko ya sanza 12 oyo ebandaka na mposo oyo konje na yo ebandi.

**6. Soki nazwi konje na kolanda mibeko mosusu, ntango oyo nakoki kozwa na Konje ya Libota mpe ya Bokolongono oyo Bafutaka na Maine (PFML) ekokita?**

Iyo. Bakosalela Maine PFML, mobeko ya federal libota mpe ya konje ya bokolongono (FMLA), mpe Maine FMLA na ntango moko soki basebgeli kosalela yango. Esalemi te mpo ete basalela yango na ndenge ya kokabwana: soki ozwami na nyonso misato, okoki te kopona kozwa 12 ya bamposo ya FMLA ya federal mpe na nsima 12 ya bamposo ya PFML ya Maine. Konje nyonso oyo ozwaki na nse ya FMLA ya federal to ya Maine FMLA na sanza 12 yambo ya ebandeli ya matomba na yo ya PFML ya Maine, ekotangama na kati ya bamposo 12 oyo ozali na yango ya PFML ya Maine.

**Na ndakisa:** Soki ozwaki bamposo 4 ya FMLA ya federal to ya Maine na Decembre 2025, okozala kaka na bamposo 8 ya PFML na 2026 ntango matomba na yo ekobanda na Mai 2026.

**7. Nasengeli kozwa konje na ngai nyonso na mbala moko?**

 Te, okoki kozwa konje na yo mokemoke.

* Soki ozali na mposa ya kozwa konje ya bamposo 12 mobimba, okoki kosala yango.
* Soki ozali na mposa ya kozwa konje ya bamposo mibale, okoki kosala yango, mpe okozala na bamposo zomi oyo etikali mpo na kosalela yango na nsima soki ozali na mposa na yango.
* Okoki mpe kozwa konje mbala na mbala -- mokolo moko na moko, to mpe ndambo ya mokolo -- soki yango nde ntango oyo osengeli kokende na konje.

**8. Mosala na ngai ekobatelama ntango nazali na konje?**

Etali makambo ebele. Okobatelama na mosala soki osalaki na patron na yo mikolo 120 na mbala moko ntango okokende na konje. Yango elingi koloba ete ntango konje na yo esili mpe ozongi na mosala, patron na yo asengeli kozongisa yo na mosala oyo ozalaki na yango, liboso okende konje. Bakoki kozongisa yo na mosala mosusu na kompanyi, kasi kaka soki ezali na lifuti, matomba, mpe makambo ndenge moko.

Soki ozwi konje oyo bafutaka, na mosala oyo osalaki na boumeli ya mikolo 120 te, patron na yo akoki kozongisa yo na mosala oyo ozalaki kosala liboso, kasi akoki koboya kosala yango soki alingi.

Ata soki likambo nini esalemi, patron na yo azali na ndingisa te ya kozongisela yo mabe mpo ozwaki konje oyo endimami.

**9. Ntango nini nasengeli koyebisa patron na ngai ete nalingi kozwa konje?**

Osengeli koyebisa patron na yo liboso, soki oyebi ete okozwa konje:

* Na ndakisa, soki oyebi ete okozala na mposa ya konje mpo na lipaso oyo ekosalema nsima ya sanza mibale, esengeli oyebisi ata mikolo 30 liboso ya lipaso.
* Soki oyebi liboso ete okozala na mposa ya konje, kasi mpenza liboso te, osengeli koyebisa patron na yo ntango okoyeba yango.
* Soki ozali na mposa ya konje na mbalakaka, osengeli koyebisa yango na patron na yo na lombangu.

Kobosana te ete osengeli koyebisa yango na patron na yo mpe kosenga matomba. Tala na eteni ya Ntango ya Lisengi mpo na koyeba ntango nini ya kotinda lisengi na yo.

**10. Moto mosusu akoki kopesa mokanda ya kosenga konje mpo na ngai?**

Iyo, soki ozali na likoki te ya kosenga yango, moto mosusu akoki kosenga yango mpo na yo. Na ndakisa, soki ozali na mposa ya konje mpo na maladi ya mbalakaka, moto moko ya libota to monganga akoki kosenga yango mpo na yo.

**11. Ezali na eleko ya kozela mpo na kozwa matomba soki endimami?**

Etali makambo ebele. Ezali na eleko ya kozela ya mikolo 7 soki konje ezali mpo na bokono na yo moko. Soki konje na yo ya bokolongono endimami, matomba ekopesama te mpo na mikolo 7 ya yambo, oyo ebandi na mokolo ya yambo ya konje. Soki olingi kozwa konje mpo na ntina mosusu, ezali na eleko ya kozela te.

**12. Naboti mwana na 2025. Nakoki kozwa PFML na 2026?**

Makoki ezali. Ekoki kozala ete okokoka te kozwa konje ya bokolongono te, mpo ete bopemi na yo na nsima ya kobota ekosila. Okoki kozwa konje ya libota mpo na kobatela mwana na yo, soki ezali na kati ya mbula moko banda mwana abotami. Kobosana mpe te ete soki ozwi konje oyo bafutaka te na nse ya FMLA ya federal to na nse ya FMLA ya Maine na mbula oyo ezali liboso ya kosenga konje, konje yango ekoki kokitisa ntango oyo ozali na yango na Maine PFML.

**Kotinda lisengi ntango ya kosala yango**

**13. Mikanda nini esengami na ntango ya kosenga PFML?**

* Elembo ya bomoto
* Makambo oyo ekoki kosala bayeba patron
* Ntina ya konje
* Bilembo ya bomoto ya bato ya libota, soki osengeli kokende na konje mpo na kobatela moto moko ya libota oyo azali na bokono ya makasi
* Manaka ya konje oyo bapesi yo

Ntango okotinda lisengi na yo, tokoyebisa yo makambo mosusu oyo tosengeli koyeba, na ndakisa mokanda ya monganga na yo soki ozali na bokono, mpe ntango nini osengeli kotinda yango.

**14. Makambo nini nasengeli kopesa soki nazali kosenga PFML mpo na kobatela moto moko ya libota na nga?**

Esengeli olakisa bilembo ya bomoto ya moto ya libota na yo, mpe mikanda ya monganga oyo ezali kolakisa ete azali na bokono ya makasi oyo esengi lisalisi. Soki moto oyo ozali kobatela azali ndeko na yo te kasi bozali na boyokani makasi, okoki kopesa bansango mosusu mpo na komonisa boyokani yango.

**15. Bakoki koboya ngai matomba soki napesi mikanda nyonso te?**

Soki opesi te makambo oyo esengeli mpo na kondimisa lisengi na yo nokinoki, bakoki kobakisa yo mwa ntango mpo na kopesa yango. Na lolenge moko to mosusu, okoki kolekisa mwa ntango liboso ozwa matomba na yo, soki opesi te mikanda na yo na ntango oyo esengeli. Soki opesi te bansango oyo esengami, tokoki koboya lisengi na yo.

**16. Ntango nini nakoki kotinda lisengi na ngai ya PFML?**

Okoki kotinda lisengi na yo mikolo 60 liboso ya konje na yo, soki oyebi liboso ete okozala na mposa ya konje.

* Mokolo ya nsuka oyo okoki kotinda lisengi ezali mikolo 90 nsima ya kobanda ya konje na yo.
* Soki ozangi mikolo 90 oyo epesami, mpe okanisi ete okoki kolakisa ntina oyo omemaki lisengi na yo nsima ya ngonga, yebisa biso mpe tokotala lisusu likambo na yo.
* Kobosana te ete ozali mpe na mokumba ya kosolola na patron na yo mpo na koyeba ntango nini okozala na mposa ya konje. Koyebisa ye mikolo 30 liboso ezali malamu na bantango mingi, to na mbala moko oyo oyebi, soki okokaki te koyeba ete ekosenga ozwa konje.

Tokoyebisa patron na yo ete osengi konje na mikolo mitano ya mosala. Kobosana te ete matomba ekobanda kaka na mokolo ya 1er Mai 2026.

**17. Ntango nini nakobanda kozwa matomba na ngai?**

Ebongiseli ya PFML ekofuta matomba te kino tokotala bansango nyonso oyo esengeli mpo na kosunga lisengi na yo. Soki tondimi lisengi na yo, tokopesa yo matomba na yo, na nzela ya kofuta mbongo to na nzela ya karte ya debit, na lombangu nyonso, nsima ya kozwa ekateli wana.

**Nkokoso ya makasi:**

**18. Nakosala nini soki patron na ngai azali komitungisa mpo na mposa na ngai ya kozwa konje?**

Na bantango mosusu, patron na yo akoki koloba ete soki ozwi konje ntango osengi yango, yango ekosala nkokoso ya makasi na ndenge ekobebisa misala na ye. Asengeli koyebisa yango na mikolo 10 ya mosala kobanda mokolo oyo okotinda lisengi na yo.

 Soki esalemi bongo, tokotala mikanda ya patron na yo, mpo na koyeba ndenge oyo mosala na ye ekozwa nkokoso, mpe makambo oyo akopesa yo mpo na kozwa konje oyo ekobebisa mosala te. Na kolanda makambo oyo, tokozwa ekateli soki esengeli ozwa konje na yo mokolo mosusu. Na yango, bakoki kondima konje na yo mpo na ntango ekeseni na oyo osengaki liboso.

**19. Soki manaka ya konje na ngai ebongwani, nakoki kosenga batalela lisusu ekateli yango?**

Iyo, yo mpe patron na yo bokoki kosenga batalela ekateli, soki manaka na yo ya konje ebongwani mpo na ekateli ya makasi koleka. Esengeli osenga batalela ekateli na kati ya mikolo 15 ya mosala banda mokolo oyo bayebisaki yango.

**20. Nini ekosalema soki ngai na patron na ngai toyokani ete ntango oyo nakokende konje ekosala ye nkokoso te?**

Soki lisengi na yo ya konje ekotungisa patron na yo te mpe akanisi te ete ekosala ye nkokoso, akotya sinyatire na mokanda oyo ekomonisa ete lisengi na yo ekoki kokende liboso kozanga kozela mikolo 10 ya mosala oyo esengelaki na ye mpo na kobimisa likanisi ya koboya.

**Makabo ya baprime:**

**21. Mbongo ya PFML ezali kofuta mpako?**

Motuna ya koyeba soki kofuta mpako ya PFML ekoki kofuta mpako etaleli malako mpe misala ya Federal Internal Revenue Service. IRS ebimisa malako ya officielles etali mituna ya bampako; bokoki komona yango awa: [RR-25-04](https://www.irs.gov/pub/irs-drop/rr-25-04.pdf).

**22. Ndenge nini nakoyeba soki patron na ngai azali kokitisa mosolo ya baprime ya PFML na lifuti na ngai, to soki mosolo balongolaka ezali kobongwana?**

Patron na yo asengeli atya makambo etali kolongola baprime ya PFML na mokanda ya lifuti na yo. Soki babongoli motuya ya mosolo oyo bakolongola na lifuti na yo, basengeli koyebisa yo yango na mokanda mikolo nsambo liboso ya lifuti ya liboso. Kobosana te, bakoki te kokitisa koleka 0,5% ya lifuti na yo.  Bakoki kopona kokitisa na nse ya 0,5% ya lifuti na yo soki baponi kofuta nyonso to ndambo ya likabo na yo mpo na yo, mpe yango nde bakoki kobongola soki bapesi yo mokanda mpo na koyebisa yo liboso.

**23. Nakanisi ete ezali na likambo moko ya mabe na lolenge oyo patron na ngai asalelaka makabo ya baprime. Nasengeli kosala nini**?

Soki omoni ete balongolaki yo mbongo mingi, bakoki kopesa yo likabo ya mbongo koleka. Soki ozali na ntina ya kokanisa ete patron na yo azali kofuta te baprime oyo esengeli na ebongiseli na ntina na yo, yango ekoki kosala ete ezala mpasi mpo ozwa konje oyo bafutaka, na mikolo ekoya soki ozali na mposa na yango. Ata soki ezali ndenge nini, tolingi koyeba -- okoki kobenga biso na